Brennpunkt (NRK)

***Brennpunkt*** er et dokumentarprogram på NRK TV. Brennpunkt begynte sendingene i 1996, og sendte ukentlige samfunnskritiske dokumentarprogram fram til programposten tok sendepause den 27. januar 2007. I januar 2008 startet Brennpunkt opp på nytt i ny form. Brennpunkt-redaksjonen er dermed en av de lengstlevende graveredaksjonene i Norge. 

Redaksjonen ble bygget opp av Alf R. Jacobsen, som var redaktør fra 1996 til 2001. Han ble etterfulgt av Per Anders Johansen. Morten Møller Warmedal var redaktør fra høsten 2003 til høsten 2005, og ble etterfulgt av Arne O. Holm i januar 2006. Holm måtte gå av etter en konflikt med redaksjonen, og ble etterfulgt av Vibeke Haug. Odd Isungset tok over som redaktør i 2013.

I 2005 valgte NRK å sende dokumentaren *Jakten på NOKAS-pengene* om Christer Tromsdals rolle som politiagent i etterforskningen av NOKAS-ranet. Namsrettens hadde forut kommet til en kjennelse om at programmet ikke kunne sendes. Kjennelsen ble senere satt til side av Høyesterett.

Brennpunkt er delvis en videreføring av programmet *[[Sosialkanalen]]*.

## Priser og utmerkelser
Brennpunkt er belønnet med SKUP-prisen to ganger: i 2004 for dokumentaren *Rovfiskerne* og i 2005 for *Kvikksølvjentene* og *Kvikksølvbarna*. I tillegg har redaksjonen vunnet en rekke SKUP-diplomer for sitt arbeid. 

Redaksjonen har også vunnet en rekke fylkesvise journalistpriser og mottatt flere internasjonale utmerkelser, blant annet 3.-plass i *current affairs*-klassen i Prix Europa for et kritisk program om Atle Brynestad og Porsgrunds Porselænsfabrik. 

I 2010 ble Brennpunkt-redaksjonen tildelt *Daniel Pearl Award for Outstanding International Investigative Reporting* for sitt arbeid med å avsløre Trafiguras virksomhet der også Sløvåg-esksplosjonen inngikk. Prisen ble tildelt av *[[International Consortium of Investigative Journalists|The International Consortium of Investigative Journalists]]* og ble tildelt Brennpunkt-journalistene sammen med  BBC Newsnight og The Guardian samt den nederlandske avisen de&nbsp;Volkskrant. Prisen ble tildelt for at «journalistene avslørte hvordan et mektig oljehandelfirma prøvde å dekke over at  vestafrikanere ble forgiftet».

I 2011 ble Brennpunkt tildelt Prix Italia for beste undersøkende dokumentar for «Operasjon Sjøbris». Programmet omhandlet bordingen av konvoien til Gaza i 2010.

Programmet er blitt tildelt åtte Gullrute-priser: 
* Beste dokumentar under Gullruten 1998 for programmet *Med hjertet på rett plass*
* Beste dokumentar/dokumentarserie under Gullruten 2002 for *Sporene etter Sharon*
* Beste TV-dokumentar under Gullruten 2003 for *Det pedofile nettet*
* Beste nyhetssending eller aktualitetsprogram under Gullruten 2011 for *Med NAV i sikte*
* Beste nyhetssending eller aktualitetsprogram under Gullruten 2013 for programmet *Infiltratøren*  
* Beste dokumentar under Gullruten 2013 for programmet *22.07, Brennpunkt spesial*
* Beste klippredigering ved Bjørn Frode Holmgren under Gullruten 2013 for programmet *22.07, Brennpunkt spesial*
* Beste TV-dokumentar under Gullruten 2015 for *Den siste reisen*

I tillegg er programmet blitt nominert til en rekke Gullrute-priser:
* Nominert til Gullruten 2002 i klassen beste dokumentar/dokumentarserie for programmet *De endeløse nettene*
* Nominert til Gullruten 2003 i klassen beste TV-dokuemtar for programmet *Vanskelige vitner*
* Nominert til Gullruten 2009 i klassen beste fakta- eller aktualitetsprogram for programmet *Hva drepte lillebror?*
* Nominert til Gullruten 2012 i klassen beste nyhetssending eller aktualitetsprogram for programmet *De tapte minuttene*
* Nominert til Gullruten 2013 i klassen beste foto ved Bjørn Frode Holmgren for programmet *22.07*
* Nominert til Gullruten 2014 i klassen beste nyhetssending eller aktualitetsprogram for programmet *Herskap og tenarar*
* Nominert til Gullruten 2015 i klassen beste nyhetssending eller aktualitetsprogram for programmet *Kampen om tiden*
* Nominert til Gullruten 2017 i klassen beste TV-dokumentar for programmet *Pengepredikanten*
* Nominert til Gullruten 2018 i klassen beste foto - enkamera ved Jørn Nordstrøm og Henrik Evertson for programmet *Rasekrigerne*
* Nominert til Gullruten 2018 i klassen beste regi - enkamera ved Jørn Nordstrøm og Henrik Evertson for programmet *Rasekrigerne*
* Nominert til Gullruten 2018 i klassen beste klipp dokumentar ved Jørn Nordstrøm og Henrik Evertson for programmet *Rasekrigerne*
* Nominert til Gullruten 2019 i klassen beste TV-dokumentar for programmet *En søsters kamp*
* Nominert til Gullruten 2020 i klassen beste TV-dokumentar
* Nominert til Gullruten 2022 i klassen beste foto enkamera – dokumentar ved  for **'
* Nominert til [[Gullruten 2022]] i klassen beste grafisk design ved  og  for **'

## Referanser




## Eksterne lenker
*